દેખાવની વાત કરીએ તો, છેલ્લા ચાર નાણાકીય વર્ષમાં આ કંપનીનુંં ટર્નઓવર અને ચોખ્ખો નફો રૂ. ૨૮.૪૬ કરોડ / રૂ. ૦.૫૪ કરોડ (નાણાકીય વર્ષ ૨૦૧૪), રૂ. ૪૭.૮૪ કરોડ / રૂ. ૧.૯૭ કરોડ (નાણાકીય વર્ષ ૨૦૧૫), રૂ. ૧૫.૪૭ કરોડ / રૂ. ૦.૭૧ કરોડ (નાણાકીય વર્ષ ૧૬) અને રૂ. ૧૮.૧૩ કરોડ / રૂ. ૧.૭૧ કરોડ (નાણાકીય વર્ષ ૧૭) થયેલ છે. ના. વ. ર૦૧૮ ના તા. ૩૧.૦૧.૨૦૧૮ના રોજ પુરા થતા પ્રથમ ૧૦ માસમાં આ કંપનીએ રૂ. ૨૮.૨૭ કરોડ ના ટર્નઓવર પર રૂ. ૫.૩૫ કરોડ નફો કરેલ હતો. ના. વ. ર૦૧પ માં એકાએક ટોપલાોનમાં ઉછાળો અને આ પછી ઘટાડો અને વધુ આશ્ચર્યજનક ના. વ. ર૦૧૬માં લોવર ટોપ લાઈનમાં વધારો અને ના. વસ ર૦૧૮ના પ્રથમ ૧૦ માસમાં ચોખ્ખા નફામાં ફરી વધારો દરેકનાં ભવાં ઉચાં કરી દે તેમ છે. છેલ્લા ત્રણ નાણાકીય વર્ષમાં તેમણે સરેરાશ શેર દીઠ આવક રૂ. ૦.૯૭૪ અને સરેરાશ આર ઓ એન ડબલ્યુ ૧૯.૦૮ ટકા દર્શાવેલ છે. તા. ૩૧.૦૧.૧૮ના એન એ વી રૂ. ૧૦.૩૬ના આધારે આ ઈસ્યુનો ભાવ ૩.૪૭ પી/બીવી થી આવે છે અને ઈસ્યુ પછીના એન એ વી રૂ. ૧૭.૧૪ના આધારે ૨.૧૦ ના પી/બીવીથી આવે છે. જો આપણે તેની છેલ્લી આવકોનું વાર્ષિકીકરણ કરીએ અને ઈસ્યુ પછીના શેર આધારે સમાન પણે વહેંચીઓ તો માગવામાં આવેલ ભાવ ૧૧ ના પીઈ રેશિયોથી આવે છે.રજૂ કરેલ ઓફર ડોકયુમેન્ટ મુજબ તેઓએ ઉર્જા ગ્લોબલ અને શક્તિ પમ્પસને તેમના લીસ્ટેડ હરિફ તરીકે દર્શાવેલ છે કે જેઓ હાલમાં અનુક્રમે ૦ અને ર૯ (તા. ૧૯.૬.૧૮) ના પીઈ રેશિયોથી વેચાઈ રહેલ છે.આ પ્રમાણે તેમની છેલ્લી કમાણી મુજબ ભાવ વાજબી લાગે છે, પરંતુ આગળ ઉપર તે આવો દેખાવ જાળવી શકશે ?